खरौंधी(गढ़वा) : प्रखंड के राजी पंडा नदी पर लगभग 4 करोड़ 74 लाख की लागत से बनने वाला पुल निर्माण कार्य में संवेदक द्वारा अनियमितता बरते जाने से ग्रामीण तथा जनप्रतिनिधि काफी नाराज है । संवेदक द्वारा पुल निर्माण कार्य मे सुधार नही किया गया तो बाध्य होकर निर्माण कार्य बंद करते हुये आंदोलन करने की चेतावनी दिया है । राजी पंचायत के ग्रामीणों ने पुल निर्माण में संवेदक द्वारा अनियमितता बरतने की शिकायत खरौंधी उपप्रमुख गोरखनाथ चौधरी तथा सांसद प्रतिनिधि देवदत्त प्रसाद से किया । बुधवार की शाम उपप्रमुख गोरखनाथ चौधरी तथा सांसद प्रतिनिधि देवदत्त प्रसाद ने राजी पुल निर्माण का जायजा लिया । इस दौरान पाया कि संवेदक द्वारा पुल का निर्माण कार्य एस्टीमेट के अनुसार नही कराया जा रहा है । पुल की पाया में गिट्टी के जगह पर मृत पत्थर के शोलिंग डालकर ढ़लाई कराया जा रहा है । राजी निवासी सह नसमो नेता नरेश पासवान ने बताया संवेदक द्वारा पुल का निर्माण रात की अंधेरो में चोरी से घठिया निर्माण कराया जा रहा है । कई बार हमलोग इसकी शिकायत पुल की जांच करने आये इंजीनियर लक्ष्मण राम से किया, लेकिन निर्माण कार्य मे कुछ सुधार नही हुआ । साथ ही बताया संबंधित विभाग के एक भी पदाधिकारी पुल की जांच करने नही आते है । उपप्रमुख गोरखनाथ चौधरी ने बताया कार्यवायी के लिये इसकी शिकायत गढ़वा डीसी, विभागीय मंत्री तथा झारखंड सरकार के मुख्य सचिव से करेंगे । वही सांसद प्रतिनिधि देवदत्त प्रसाद ने कहा पलामू सांसद बी.डी.राम से शिकायत कर जांच कराते हुये पुल निर्माण कार्य मे अनियमितता बरतने वाले लोगो पर कार्यवायी की मांग करेंगे । इस दौरान श्याम बिहारी चौधरी, शरद कुमार पासवान, परिखा पासवान, वीरेंद्र मेहता, उमेश मेहता, चरण सिंह सहित दर्जनों ग्रामीण उपस्थित थे. पक्ष- सभी का आरोप गलत है । पुल का निर्माण कार्य एस्टीमेट के अनुसार किया जा रहा है ।